

О Б Щ И Н С К И   С Ъ В Е Т – Ч Е П Е Л А Р Е


Р  Е  Ш  Е  Н  И  Е
№ 237

Взето с Протокол № 28 от редовно заседание на Общински съвет – Чепеларе, проведено на 26.06.2025 година.

ОТНОСНО: Предложение за закриване на Спортно училище „Олимпийски надежди“- гр. Чепеларе от VII до XII клас, гр. Чепеларе , ул. Спортна №17

Общински съвет – Чепеларе като изслуша предложението на кмета на общината, постоянните комисии по  „Бюджет и финанси“ и „Образование, култура, младежки дейности и спорт“ и след станалите разисквания на основание чл.312, ал.1 и ал. 6 и чл. 314, ал. 3 от ЗПУО и чл. 7 от Наредба № 9 от 19.08.2016 г. за институциите в системата на предучилищното и училищното образование,  във връзка с чл. 21, ал. 1, т. 23 от ЗМСМА	                                            

        Р   Е   Ш   И:

		Общински съвет – Чепеларе:
		1. Дава съгласие за закриване на СУ „Олимпийски надежди“ (VII - ХІІ клас включително), ул. „Спортна“ № 17, гр. Чепеларе.
		2. Определя задължителната документация на СУ „Олимпийски надежди“ да се съхранява в ПГСГСТ „Н. Й. Вапцаров“, с постоянен адрес: гр. Чепеларе, ул. „Беломорска“ № 3. 
 		3. Материално-техническата база и сградния фонд на СУ „Олимпийски надежди“, гр. Чепеларе, които са общинска собственост /Акт за публична общинска собственост №9/20.05.2009г/, се предоставят за управление със заповед на Кмета на Община Чепеларе.
		4.	Имуществото, собственост на СУ „Олимпийски надежди“, включващо компютърни конфигурации, оборудване и други обучителни материали, ще бъдат прехвърлени за ползване на приемащото училище ПГСГСТ „Н. Й. Вапцаров“, гр. Чепеларе.
		5.	Трудовите правоотношения с персонала на СУ „Олимпийски надежди“, гр. Чепеларе, общ. Чепеларе, да се уредят при условията на чл. 328, ал. 1, т. 1 от Кодекса на труда.
		6. Възлага на  Кмета на Община Чепеларе да предприеме необходимите действия за подготовка и изпращане на мотивирано предложение до министъра на образованието и науката за закриване на СУ „Олимпийски надежди“, гр. Чепеларе, общ. Чепеларе.

Общ брой на общинските съветници: 13
Гласували: 13
Ангел Николов – „ЗА“                                                    д-р Лилия Милина - „ЗА“
Анета Пашалиева - „ВЪЗДЪРЖАЛ СЕ“                       Петя Касабова - „ЗА“                                 
Асен Хаджиев - „ЗА“                                                        Радомира Йорданова - „ВЪЗДЪРЖАЛ СЕ“                                 
Весела Хаджиева Русенова - „ЗА“                                 Славка Чакърова - „ЗА“
Димитър Герджиков - „ВЪЗДЪРЖАЛ СЕ“                   Стоян Андреев - „ВЪЗДЪРЖАЛ СЕ“
[bookmark: _GoBack]Екатерина Петрова - „ЗА“                                               Филип Делисивков - „ПРОТИВ“
Елка Ангьозова - „ЗА“                                                     

“ЗА”- 8;
“ПРОТИВ”- 1;
“ВЪЗДЪРЖАЛ СЕ”- 4;

